
Д О К Л А Д Н А З А П И С К А
ОТ ЙОРДАНКА БЕНОВА- АНАНИЕВА –
ЗАМЕСТНИК- КМЕТ ОЗСДМП ПРИ ОБЩИНА БУРГАС


Относно: Промяна на адреса на предоставяне на социална услуга „Асистентска подкрепа“ – гр. Бургас.


УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
Община Бургас е доставчик на социалната услуга „Асистентска подкрепа“. Към настоящия момент от услугата се възползват над 300 потребители от целевата група. Административният адрес, на който се предоставя услугата е в гр. Бургас, ул. „Ив. Богоров“ № 19, ет. 1. Социална услуга „Асистентска подкрепа“ е подробно регламентирана в чл. 93 от Закона за социалните услуги. Съгласно неговите разпоредби това е специализирана социална услуга, която включва подкрепа от асистент за:
-самообслужване;
-движение и придвижване;
-промяна и поддържане на позицията на тялото;
-изпълнение на ежедневни и домакински дейности;
-комуникация.
С цел осигуряване на подходящи условия за функциониране на услугата „Асистентска подкрепа“ са предприети действия за промяна местоположението на предоставяне на социалната услуга от адрес: гр. Бургас, ул. „Ив. Богоров“ № 19, ет. 1, на
адрес: гр. Бургас, ул. „Ив. Богоров“ № 20.
Промяната на адреса на услугата се предприема с цел повишаване качеството на предоставените услуги, чрез разширяване на материалната база. Сградата, в която ще бъде преместена услугата е подходяща по отношение на прилежащата инфраструктура, както и безпрепятствен и обезопасен достъп за потребителите на услугата. Помещението се намира в основната сграда на Домашен социален патронаж и е в непосредствена близост до Диагностично- консултативен център 2 в гр. Бургас и в близост до офиса на проект ”Грижа в дома”, договор за безвъзмездна финансова помощ BG05SFPR002-2.001 -0181-С01, финансиран по Програма “Развитие на човешките ресурси” 2021-2027 г.
От страна на Община Бургас е подадено Заявление до Агенцията за социално подпомагане (АСП) за промяна на мястото на предоставяне на социалната услуга „Асистентска подкрепа“ , в резултат на което е извършена проверка на място от страна на Агенция за качеството на социалните услуги (АКСУ) за съответствие на новозаявения адрес на предоставяне на услугата със стандартите за качество, определени в Наредбата за качество на социалните услуги. Агенция за качеството на социалните услуги (АКСУ) с тяхно писмо № 12-00-0081#1/07.02.2023 г. до АСП дават положително становище за исканата промяна, при съобразяване с пар.1, ал. 5 и пар. 4 от ПЗР на Наредбата, в резултат на което със Заповед № РД01-0328/22.02.2023г. на изпълнителния директор на АСП се дава предварително одобрение за промяна на местоположението за предоставяне на социална услуга „Асистентска подкрепа“ от адрес: гр. Бургас, ул. „Ив. Богоров“ № 19, ет. 1, на адрес: гр. Бургас, ул. „Ив. Богоров“ № 20. Съгласно чл. 87 от Правилника за прилагане на закона за социалните услуги (ППЗСУ), промяната на мястото за предоставяне на социалните услуги се извършва с
решение на общинския съвет, в съответствие със заповедта за предварително одобрение от Агенцията за социално подпомагане. В срок до 7 (седем) работни дни от датата на влизане на решението на общински съвет същото следва да се изпрати до Агенцията за социално подпомагане.
Поради което и на основание чл. 25, ал.2, т. 4 от Закона за социалните услуги (ЗСУ) и чл. 87, ал. 1 от Правилника за прилагане на закона за социалните услуги (ППЗСУ) във връзка с чл. 21, ал. 1, т. 23 от Закон за местното самоуправление и местната администрация (ЗМСМА), предлагам Общински съвет –гр. Бургас да вземе следните

Р Е Ш Е Н И Я:
1. Променя местоположението на предоставяне на социална услуга „Асистентска подкрепа“ – гр. Бургас, както следва:
От адрес: гр. Бургас, ул. „Ив. Богоров“ № 19, ет. 1
На адрес: гр. Бургас, ул. „Ив. Богоров“ № 20
2. Възлага на Заместник-кмет „Образование, здравеопазване, социални дейности и младежки политики“ при Община Бургас в срок до 7 (седем) работни дни от датата на
влизане в сила на решението на Общински съвет- гр. Бургас да изпрати същото до Агенцията за социално подпомагане.


ЙОРДАНКА БЕНОВА- АНАНИЕВА
Заместник- кмет „Образование, здравеопазване, социални дейности и младежки
политики“

